Nr. C 296/8 De Europæiske Fællesskabers Tidende 24. 11. 89 
Forslag til Rådets forordning (EØF) om økonomisk bistand til Republikken Ungarn og Folke­
republikken Polen 
KOM(S9) 536 endelig udg. 
(Forelagt af Kommissionen den 27. oktober 1989) 
(89/C 296/06) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Det Europæiske Økonomiske Fællesskab har indgået 
aftaler om handel og handelsmæssigt og økonomisk 
samarbejde med Republikken Ungarn og Folkerepu­
blikken Polen; i henhold til afsnit II i disse aftaler skal 
de kontraherende parter bl.a. tilskynde til økonomisk 
samarbejde på det bredest mulige grundlag inden for alle 
områder, der regnes for at være af gensidig interesse; 
Fællesskabet og dets medlemsstater har besluttet at gøre 
en fælles indsats sammen med visse tredjelande for at 
iværksætte foranstaltninger, der skal støtte den igangvæ­
rende økonomiske og sociale reformproces i Ungarn og 
Polen; 
sådanne foranstaltninger kan bidrage til en virkelliggø-
relse af Fællesskabets mål; 
det er vigtigt, at Fællesskabet råder over de nødvendige 
midler til at kunne gennemføre disse foranstaltninger; 
det bør fastlægges, på hvilke områder der skal iværk­
sættes foranstaltninger; 
der bør foretages en vurdering af omfanget af de finan­
sielle fællesskabsmidler, der er nødvendige for at 
gennemføre foranstaltningen i 1990; beløbet indgår i de 
finansielle overslag, der er knyttet som bilag til aftalen 
mellem institutionerne af 29. juni 1988; 
det vil i forbindelse med budgetproceduren og i overens­
stemmelse med nævnte aftale blive fastlagt, hvilke bevil­
linger der faktisk er til rådighed; 
Traktaten indeholder ikke fornøden hjemmel til sådanne 
foranstaltninger — Artikel 1 
Fællesskabet yder økonomisk bistand til Republikken 
Ungarn og Folkerepublikken Polen efter de kriterier, der 
er fastsat ved denne forordning. 
Artikel 2 
1. De fællesskabsudgifter, der anses for nødvendige til 
at gennemføre den foranstaltning, der er indført ved 
denne forordning, beløber sig til 200 mia ECU i 
perioden indtil den 31. december 1990. 
2. Budgetmyndigheden fastsætter, hvilket bevillings-
beløb der er til rådighed i hvert regnskabsår. 
Artikel 3 
Støtten anvendes først og fremmest til finansiering eller 
deltagelse i finansieringen af samarbejdsprojekter eller 
-foranstaltninger, som tager sigte på den økonomiske 
udvikling og modernisering i Ungarn og Polen samt en 
styrkelse af de handelsmæssige og økonomiske bånd 
mellem Fællesskabet og disse lande. 
Disse samarbejdsprojekter eller -foranstaltninger skal 
bl.a. gennemføres inden for områder som landbrug, 
industri, investeringer, energi, uddannelse, miljøbeskyt­
telse samt handel og tjenesteydelser; foranstaltningerne 
skal især tilgodese den private sektor i Ungarn og Polen. 
Artikel 4 
Fællesskabet yder støtten dels autonomt, dels som samfi­
nansiering med medlemsstater, tredjelande eller multi­
laterale organismer. 
Artikel 5 
Fællesskabets støtte ydes generelt som gavebistand. 
Hermed kan der skaffes midler til finansiering af samar­
bejdsprojekter og -foranstaltninger. 
Artikel 6 
1. Støtten kan dække importudgifter samt de nødven­
dige lokale udgifter til gennemførelse af projekter og 
programmer. 
24. 11. 89 De Europæiske Fællesskabers Tidende Nr. C 296/9 
Skatter, told og afgifter samt grundkøbspriser kan ikke 
omfattes af Fællesskabets finansiering. 
2. Der kan afholdes vedligeholdelses- og driftsudgifter 
i forbindelse med uddannelses- og forskningspro­
grammer samt andre projekter, dog således at forstå, at 
udgifterne i sidstnævnte tilfælde kun kan afholdes i 
begyndelsesfasen og på en aftagende måde. 
3. Ved samfinansiering tages der i hvert enkelt tilfælde 
hensyn til de procedurer, der anvendes på området af 
andre långivere. 
Artikel 7 
1. For interventioner på over 50 000 ECU, hvor 
Fællesskabet er eneste eksterne bistandsyder, kan alle 
fysiske og juridiske personer i medlemsstaterne og i det 
land, der modtager støtte, deltage i udbud, licitationer, 
tilbudsafgivelse og kontrakter på lige vilkår. 
2. Stk. 1 finder også anvendelse ved samfinansiering. 
3. Ved samfinansiering kan Kommissionen dog først 
efter undersøgelse af hvert enkelt tilfælde tillade, at tred­
jelande deltager i udbud, licitationer, tilbudsafgivelse og 
kontrakter. 
Artikel 8 
1. Kommissionen administrerer bistanden. 
2. De generelle retningslinjer for bistanden det 
følgende år vedtages inden årets udgang efter proce­
duren i artikel 9, stk. 2. 
Artikel 9 
1. Der nedsættes et rådgivende udvalg vedrørende 
bistanden til den økonomiske omstrukturering i Polen og Ungarn, i det følgende benævnt det »rådgivende udvalg«. 
Udvalget fastsætter selv sin forretningsorden. Udvalget 
består af medlemsstaternes repræsentanter og ledes af 
Kommissionens repræsentant. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver udtalelse om udkastet inden for en frist, 
som formanden kan fastsætte i forhold til spørgsmålets 
hastende karakter, eventuelt ved at foretage en afstem­
ning. 
Udtalelsen optages i mødeprotokollen; hver medlemsstat 
har desuden ret til at forlange, at landets stillingtagen 
angives i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til udtalelsen. 
3. Kommissionen kan forelægge udvalget alle slags 
spørgsmål vedrørende iværksættelsen af samarbejdsfor­
anstaltninger. 
Artikel 10 
De foranstaltninger, der skal finansieres på grundlag af 
denne forordning, udvælges under hensyn til modtager­
landenes præferencer og ønsker. 
Artikel 11 
Fra 1990 udarbejder Kommissionen hvert år en gennem-
førelsesrapport. Rapporten forelægges for Europa-Parla­
mentet, Rådet og Det Økonomiske og Sociale Udvalg. 
Artikel 12 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende.